ผลการปฏิบัติงานสอบสวน
เดือน เมษายน พ.ศ.2569


	วันที่ 29 เมษายน 2569 เวลา 04.00 น.
พ.ต.ท.แดนชัย  บุญธรรม พนักงานสอบสวนเวรคดีอาญา ได้รับแจ้งจากสายตรวจบ้านปลายแหลมว่า ได้มีเหตุชายจำนวน ๒ คน ได้เข้าไปลักทรัพย์ของ นายแอสเลย์ เจมส์ โอ เบรียน (MR.ASHLEY JAMES O'BRIEN) อายุ ๓๕ ปี สัญชาติอังกฤษผู้เสียหายดังนี้ ๑.นาฬิกาโรเลกซ์ จำนวน ๑ เรือน ราคา ๔,๐๐๐,๐๐๐ บาท ๒.เงินคลิปโต จำนวน ๓,๐๐๐,๐๐๐ บาท ๓.โทรศัพท์ ยี่ห้อไอโฟน จำนวน ๒ เครื่อง ๔.กุญแจรถยนต์ จำนวน ๑ ดอก เหตุเกิดที่วิลล่าปลายแหลมซอย ๔ บ้านเลขที่ ๗๘/๑๕ หมู่ที่ ๕ ต.บ่อผุด อ.เกาะสมุย จ.สุราษฎร์ธานี หลังจากนั้นได้เดินทางไปตรวจที่เกิดเหตุพร้อมด้วยเจ้าหน้าที่ตำรวจสายตรวจบ้านปลายแหลม เมื่อไปถึงที่เกิดเหตุพบผู้เสียหายอยู่บ้านคนเดียว จึงได้ทำการสอบสวนผู้เสียหายให้การว่าก่อนเกิดเหตุได้นอนพักอยู่ในบ้านพักคนเดียว ต่อมาได้มีชายจำนวน ๒ คน สวมหมวกไหมพรมปิดบังใบหน้าได้เข้ามาลักทรัพย์ดังกล่าวไป จึงได้ทำการตรวจที่เกิดเหตุถ่ายภาพที่เกิดเหตุไว้ และเดินทางกลับ             สภ.บ่อผุด เพื่อลงบันทึกประจำวัน ไว้เป็นหลักฐานเพื่อจะได้ดำเนินการในส่วนที่เกี่ยวข้องต่อไป 
ต่อมา ชุดสืบสวนได้รวบรวมพยานหลักฐานจากกล้องวงจรปิด จนสามารถระบุตัวผู้กระทำความผิดได้ จึงได้รายงานให้พนักงานสอบสวนทราบ จึงได้รับคำร้องทุกข์ไว้ตามคดีอาญาที่ 320/2569 ลงวันที่ 30 เมษายน 2569 ต่อมาได้ยื่นคำร้องขอหมายจับผู้ต้องหาทั้ง 3 ราย ต่อศาลจังหวัดเกาะสมุย มีคำสั่งอนุมัติหมายจับตามหมายจับที่ 94/2569 , 95/2569 , 96/2569 ลงวันที่ 30 เมษายน 2569 และจะได้ดำเนินการติดตามตัวผู้กระทำผิดต่อไป
ปัจจุบัน สามารถจับกุมตัวผู้ต้องหาได้ 1 ราย MR.MARCO GLORGE CAMERON DIAMANTIS อายุ 34 ปี สัญชาติ อังกฤษ เลขหนังสือเดินทาง 144833554 

